Ο **Στέφαν Έντμπεργκ** (*λατινικό αλφάβητο: Stefan Edberg*) γεννημένος στις 19 Ιανουαρίου 1966, είναι Σουηδός πρώην πρωταθλητής της τοιχοσφαίρισης της αντισφαίρισης, Νο 1 στον κόσμο. Κέρδισε έξι τίτλους απλού γκαντ σλαμ και τρεις τίτλους διπλού ανδρών μεταξύ 1985 και 1996. Επίσης, κέρδισε το Masters Grand Prix και ήταν μέλος της Σουηδικής ομάδας στο κύπελλο Ντέιβις που το κατέκτησε τέσσερις φορές. Επιπλέον, κέρδισε τέσσερις τίτλους Masters Series, τέσσερις τίτλους πρωταθλήματος και το ανεπίσημο Ολυμπιακό τουρνουά το 1984, κατατάχθηκε στην κορυφή των 10 καλύτερων στον κόσμο για δέκα διαδοχικά χρόνια, 9 χρόνια στην πρώτη πεντάδα και θεωρείται ένας από τους μεγαλύτερους παίκτες της εποχής του. Ο Έντμπεργκ προπονούσε τον Ρότζερ Φέντερερ από τον Ιανουάριο του 2014 έως τον Δεκέμβριο του 2015.

Καριέρα
-------

Ο Έντμπεργκ ήρθε για πρώτη φορά στην προσοχή του κόσμου της αντισφαίρισης ως νεαρός παίκτης. Κέρδισε και τους τέσσερις τίτλους στα τουρνουά Γκραντ σλαμ στην κατηγορία των Τζούνιορς το 1983. Αργότερα την ίδια χρονιά ως επαγγελματίας και κέρδισε τον πρώτο του τίτλο στο διπλό στη Βασιλεία. Ο Έντμπεργκ το 1983 στο Αμερικάνικο όπεν προκάλεσε κατά λάθος το θάνατο του Dick Wertheim με ένα κακό του σερβίς κατά τη διάρκεια αγώνα.

Το 1984 ο Έντμπεργκ κέρδισε τον πρώτο του κορυφαίο τίτλο στο απλό στο Μιλάνο. Ο Έντμπεργκ κέρδισε 2 χάλκινα μετάλλια, σε απλό και διπλό, επίσης το τουρνουά τένις στους Ολυμπιακούς Αγώνες του 1984 όταν το άθλημα ήταν άθλημα επίδειξης, επίσης με συμπαίκτη τον Anders Järryd έφτασε στον τελικό του αμερικανικού όπεν. Έφτασε επίσης στο τελικό του διπλό στο Γαλλικό όπεν με το Järryd το 1986 και έγινε νο 1 στον κόσμο στα διπλό εκείνη τη χρονιά.΄

Το 1985 κέρδισε το US Indoor στο Μέμφις τον Φεβρουάριο νικώντας τον Γιανίκ Νοά στον τελικό. Στο αυστραλιανό όπεν τον Δεκέμβριο του 1985, νίκησε στον τελικό τονΜατς Βίλαντερ και τον Ιανουάριο του 1987 υπερασπίστηκε τον τίτλο του νικώντας τον Πατ Κας. Κέρδισε επίσης τον διπλό στο όπεν Αυστραλίας και το αμερικανικό όπεν το 1987 πάντα με συμπαίκτη τον Anders Järryd.

Το 1988 έφτασε στον πρώτο από τους τρεις διαδοχικούς τελικούς του Γουίμπλεντον, αλλά έχασε την κατάταξή του ως τον νούμερο ένα παίκτη από τον Ματς Βίλαντερ. Έπαιξε στο τελικό του Γαλλικού όπεν το 1989 όπου έχασε και αυτός ήταν ο μόνος τίτλος γκραντ σλαμ στο απλό που δεν κέρδισε ποτέ. Το 1990, ένας τραυματισμός του κοιλιακού μυός υποχρέωσε τον Έντμπεργκ να αποσυρθεί από τον τελικό του Αυστραλιανού όπεν. Ο Έντεμπεργκ ήταν για 72 εβδομάδες Νο 1 στον κόσμο το 1990-1991. Το 1991 έπαιξε στους ημιτελικούς του Γουίμπλεντον αλλά κατέκτησε το αμερικανικό όπεν νικώντας τον Τζίμι Κούριερ και τον Πιτ Σάμπρας το 1992.

Ο Έντεμπεργκ έφτασε στους τελικούς του αυστραλιανού όπεν πάλι το 1992 και το 1993, χάνοντας και τις δύο φορές τον Τζίμι Κούριερ. Ήταν ένας από τους λίγους παίκτες που έφτασαν στους τελικούς του Αυστραλιανού όπεν 5 φορές. Το 1996 έφτασε στους τελικούς του Queens club αλλά έχασε τον αγώνα Μπόρις Μπέκερ. Κέρδισε τον τρίτο και τελευταίο τίτλο σε τουρνουά γκραντ σλαμ στο Αυστραλιανό όπεν με συμπαίκτη τον Πέτρ Κόρντα. Τον Δεκέμβριο του 2013, ο Έντεμπεργκ ανέλαβε προπονητής του Φέντερερ. 

Με τη Σουηδία αγωνίστηκε στο κύπελλο Ντέιβις από το 1984 έως το 1996 σε 13 διοργανώσεις με ρεκόρ 47-23 παίζοντας σε επτά τελικούς. Ήταν, με την εθνική ομάδα, παγκόσμιος πρωταθλητής το 1988, το 1991 και το 1995.

Άλλες αθλητικές δραστηριότητες
------------------------------

Ο Έντεμπεργκ άρχισε να παίζει ανταγωνιστικό σκουός (τοιχοσφαίριση) μετά την αποχώρησή του από επαγγελματικό τένις και σύντομα έγινε ελίτ παίκτης στη Σουηδία. Όταν το racketlon εμφανίστηκε ως ένα αγωνιστικό σπορ στη Σκανδιναβία, η προπονητική ικανότητα τένις του Edberg και η ανερχόμενη δύναμη του σκουός τον καθιστούσαν ιδιαίτερα ανταγωνιστικό. Ασχολήθηκε επίσης με το Μπάντμιντον και το πινγκ-πονγκ.

Τον Σεπτέμβριο του 2008 προσχώρησε επίσημα στο "Black Rock Tour of Champion"s, μια περιοδεία για επαγγελματίες παίκτες της αντισφαίρισης που αποχώρησαν από την ATP Tour. Ο Έντμπεργκ κέρδισε το πρώτο του τουρνουά στο Παρίσι..

Προπονητική καριέρα
-------------------

Ο Έντμπεργκ ανέλαβε προπονητής του Ρότζερ Φέντερερ στα τέλη του 2013, ο Φέντερερ περιέγραψε τον ρόλο του Έντμπεργκ ως "περισσότερο ως μέντορα από προπονητή" , ωστόσο, η επιρροή του θεωρήθηκε ευρέως ως καίριας σημασίας για την τελική αναζωπύρωση του Ελβετού πρωταθλητή .

Βραβεία
-------

* Ο Έντμπεργκ και ο Μπόρις Μπέκερ είναι οι μοναδικοί άνδρες παίκτες του τένις που έλαβαν το Βραβείο διεθνούς αθλητή της χρονιάς.
* Πέντε βραβεία ATP Sportsmanship Award (1988-90, 1992 και 1995). Σε αναγνώριση της προσφοράς του η ATP μετονόμασε το βραβείο σε "Stefan Edberg Sportsmanship Award" το 1996.
* Το 2004, Edberg εισήχθη στη Διεθνή αίθουσα τένις της φήμης στο Newport.
* Το χρυσό μετάλλιο Svenska Dagbladet το 1990.

Οικογένεια
----------

Είναι παντρεμένος με την Annette Hjort Olsen. Έχουν δύο παιδιά, την Έμιλυ και τον Κρίστοφερ. .

Παραπομπές
----------

1. 1 2 3  Bud Collins: «The Bud Collins History of Tennis» (Αγγλικά) New Chapter Press. Νέα Υόρκη. 2010. σελ. 574. ISBN-13 978-0-942257-70-0.
2. ↑  Ανακτήθηκε στις 24  Ιουνίου 2019.
3. ↑  www.itftennis.com/en/about-us/itf-events/itf-world-champions-awards/chatrier-award/. Ανακτήθηκε στις 8  Ιουλίου 2023.
4. ↑  Tennis (magazine)#"The 40 Greatest Players of the TENNIS Era" (2005)|– 40 Greatest Players of the Tennis Era Retrieved 23 October 2008.
5. ↑  «Edberg to work with Federer for at least 10 weeks in 2014». Tennis.com. 27 Δεκεμβρίου 2013.
6. 1 2 3 4 5 6 7 8 9 10 11  Ο Έντμπεργκ στην ΑΤΡ
7. ↑  «Why Edberg never smiles». Αρχειοθετήθηκε από το πρωτότυπο στις 16 Ιανουαρίου 2017. Ανακτήθηκε στις 15 Οκτωβρίου 2017.
8. ↑  «Ο Έντμπεργκ στους Ολυμπιακούς αγώνες». Αρχειοθετήθηκε από το πρωτότυπο στις 10 Δεκεμβρίου 2008. Ανακτήθηκε στις 15 Οκτωβρίου 2017.
9. ↑  «Roger Federer hires Stefan Edberg to join coaching team». 27 December 2013.. Ανακτήθηκε στις 27 December 2013.
10. ↑  Ο Έντμπεργκ στο κύπελλο Ντέιβις
11. ↑  Edberg Hits Back For First BlackRock Title Αρχειοθετήθηκε 2008-10-07 στο Wayback Machine. BlackRock Tour Of Champions, 21 September 2008. Retrieved 26 September 2008
12. ↑  Federer's interview Daily Mail, 24 March 2014
13. ↑  How much have Roger Federer's new coach and racquet helped in his resurgence? Abhishek Jain, Sportskeeda, 12 September 2015
14. ↑  The Man Behind Federer's Success Peter Bodo, ESPN 15 August 2014
15. ↑  Federer looks for 'that little extra' with return to serve-and-volley roots Tennis.com, 24 June 2014
16. ↑  «"Video Analysis of Federer & Edberg's Footwork"». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 15 Οκτωβρίου 2017.
17. ↑  "Stefan Edberg: A Champion reflects", *Rediff India Abroad*. Retrieved 22 October 2008.

Εξωτερικοί σύνδεσμοι
--------------------

* Πολυμέσα σχετικά με το θέμα  Stefan Edberg στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 311581304
* LCCN: no2019039040
* ISNI: 0000 0004 4037 1375
* SELIBR: 378543

 |

 |